Taróczy Nándor ("eredeti neve:" Szmazsenka Ferdinánd Jenő Ernő Mária) (Debrecen, 1874. december 20. – Budapest, 1973. április 7.) magyar katonatiszt, hírszerző diplomata, a második világháború előtt a lengyel–magyar kapcsolatok kiemelkedő alakja. 1920-ban ő javasolta a lengyel kormánynak, hogy a lengyel-bolsevik háborúban harcolva Magyarországtól, illetve Magyarországon keresztül kérjen hadisegélyt.